ယႃႇဢဝ်လွင်ႈၶႅၼ်ႁဵတ်းႁၢႆႉတၢင်းႁၵ်ႉ

ၼႂ်းလွင်ႈတၢင်းႁၵ်ႉၼႆႉ
ၸႂ်ၶႅၼ်ၼၼ်ႉၼမ်ေသပိူၼ်ႈယဝ်ႉ
ေပႃးꩡႂ်ၶႅၼ်ၼမ်ၼႃႇေၵႃႈ ေတႁဵတ်းႁႂ်ႈၵူၼ်းေၵႃႉၼၼ်ႉဢမ်ႇသိူဝ်းၸႂ်ယဝ်ႉ

ေၵႃႉႁၵ်ႉၵၼ် တီႈၵႆႉၽိတ်းေမႃးၵၼ်ေၵႃႈ
ယွၼ်ႉလွင်ႈၶႅၼ်ၵၼ်ၼၼ်ႉယဝ်ႉ

ယွၼ်ႉႁၵ်ႉႄလႈ ၶႅၼ်ေသ
ႁဵတ်းႁႂ်ႈ ေၵႃႉႁၵ်ႉၵၼ် ၽၢတ်ႇယၢၼ်ၵၼ်ေၵႃႈမီး

မၢင်ေၵႃႉၶႅၼ် ဢမ်ႇႁုႉတီႈ ၶႅၼ်လူင်ၵႂႃႇၵူႈလွင်ႈ
ႁဵတ်းႁႂ်ႈၵူၼ်းေၵႃႉၼၼ်ႉ ယူႇဢမ်ႉမီးတၢင်းသိူဝ်း

မၢင်ေၵႃႉတီႈလႆႈေၽတၢင်းၵၼ် ဢမ်ႇၸႂ်ႈယွၼ်ႉဢမ်ႇႁၵ်ႉ
ၵူၺ်းၵႃႈ မူတ်း လွင်ႈယိူၼ်ႉၵၼ်ႈ တီႈေတသိုပ်ႇယူႇၵႂႃႇ
ဢၼ်ဢမ်ႇမီးလွင်ႈလွတ်ႈလႅဝ်းၼႆယဝ်ႉ

မၢင်ေၵႃႉၶႅၼ်ၵၼ် ထိုင်တီႈႁဵတ်းႁၢႆႉၵၼ်
လွင်ႈေတႉယဝ်ႉ ၶဝ်ေၵႃႈမီးသုၼ်ႇလိူၵ်ႈဢိူဝ်ႈ
ဝူၼ်ႉတူၺ်းလူး ေပႃးၶဝ်ႁၵ်ႉပိူၼ်ႈ ၶဝ်ဢမ်ႇမႃးပဵၼ်ေၵႃႉႁၵ်ႉၵၼ်တၢင်းႁဝ်းေလႃႇၼႃႇ

ေၵႃႉႁၵ်ႉၵၼ် မိူဝ်ႈတိုၵ်ႉမီးပၼ်ႁႃ ဢမ်ႇပွင်ႇၸႂ်ၵၼ်
ၽိတ်းေမႃးၵၼ်ၼၼ်ႉ ယႃႇပၢႆႈပႅတ်ႈၵၼ် ထုၵ်ႇလီလၢတ်ႈလွင်ႈတၢင်းႁႂ်ႈပွင်ႇၸႂ်ၵၼ်ဢိူဝ်ႈ

ပဵၼ်ေၵႃႉႁၵ်ႉၵၼ် ထုၵ်ႇလီပွင်ႇၸႂ်ၵၼ်
ေၵႃႉႁၵ်ႉၵၼ် ထုၵ်ႇလီ ယုမ်ႇၸႂ်ၵၼ်
မၢင်လွင်ႈတီႈႁဝ်းၶႅၼ် မၢင်လွင်ႈတီႈႁဝ်းထၢင်ႇၽိတ်းၼိူဝ်ေၵႃႉႁၵ်ႉၼၼ်ႉ
ေတပဵၼ်ယွၼ်ႉတၢင်းဝူၼ်ႉတူဝ်ၵဝ်ႇေၵႃႈပဵၼ်လႆႈ

ယႃႇဢဝ်လွင်ႈၶႅၼ် ၼမ်ေသလွင်ႈယုမ်ႇၸႂ်
ၵူဝ်လႆႈသုမ်းေၵႃႉဢၼ် ႁၵ်ႉႁဝ်းေတႉ"ၵႂႃႇ

တၢင်းႁၵ်ႉ တီႈဢၼ်ပူၼ်ႉမႃးၼၼ်ႉ မၼ်းမီးၵႃႈၶၼ်ဢိူဝ်ႈ
ယႃႇေပဢဝ်လွင်ႈၶႅၼ်ေသ ႁဵတ်းႁၢႆႉလွင်ႈတၢင်းႁၵ်ႉတီႈၵူၼ်းေၵႃႉၼိုင်ႈ ဢၼ်ၶဝ်ဢမ်ႇလႆႈႁဵတ်းမိူၼ်ႁဝ်းဝူၼ်ႉ
ၵူဝ်ၶဝ်မူတ်းႁႅင်းၸႂ် တႃႇယူႇၵႂႃႇၸွမ်းႁဝ်းဢိူဝ်ႈ။

ယွၼ်းႁႂ်ႈၵူႈႁၵ်ႉ ၵူႈေၵႃႉ
မီးလွင်ႈယုမ်ႇၸႂ်ၵၼ်ႄလႈ ေမႃပွင်ႇၸႂ်ၵၼ်
ယႃႇဢဝ်လွင်ႈၶႅၼ် ႁဵတ်းႁၢႆႉတၢင်းႁၵ်ႉ

ၼပ်ႉယမ်ယႂ်ႇၼမ်ေသ
ပိၼ်ႇတႅမ်ႈ လုၵ်ႈယိင်းဢွၼ်ႇ ၵုၼ်ႁဵင်